
SPITALUL CLINIC DE URGENȚĂ PENTRU COPII CLUJ-NAPOCA
ORGANIZEAZĂ,
 în conformitate cu prevederile HG nr. 1.336 din 28 octombrie 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, CONCURS pentru ocuparea pe perioadă nedeterminată a următoarelor posturi :
  
· 5 posturi vacante de asistent medical generalist debutant, cu studii postliceale (PL), fără vechime       

· 3 posturi vacante de asistent medical generalist, cu studii superioare (S), absolvite cu diplomă de licenţă în specialitate, cu o vechime în specialitate de minim 6 luni

· 2 posturi  vacante  de asistent medical generalist, cu studii postliceale (PL), cu o vechime în specialitate de minim 6 luni

    
     Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare: 

a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b)cunoaşte limba română, scris şi vorbit;
[bookmark: do%7CttI%7CcaI%7Csi1%7Car3%7Clib]c)are capacitate de muncă în conformitate cu prevederile Legii nr.53/2003-Codul Muncii, republicată,
cu modificările și completările ulterioare;
d)are o stare de sănătate corespunzătoare postului pentru care candidează, atestată pe baza
adeverinţei medicale eliberate de medicul de familie sau de unităţile sanitare abilitate;
e)îndeplineşte condiţiile de studii, de vechime în specialitate și, după caz, alte condiţii specifice potrivit cerinţelor postului scos la concurs;
f)nu a fost condamnată definitiv pentru săvârşirea unei infracţiuni contra securității naționale, contra autorității, contra umanităţii, infracțiuni de corupție sau de serviciu, infracțiuni de fals ori contra înfăptuirii justiției, infracţiuni săvârşite cu intenţie, care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g)nu execută o pedeapsă complementară prin care i-a fost interzisă exercitarea dreptului de a ocupa 
funcția, de a exercita profesia sau meseria ori de a desfășura activitatea de care s-a folosit pentru 
săvârșirea infracțiunii sau față de aceasta nu s-a luat măsura de siguranță a interzicerii ocuparii unei funcții sau a exercitării unei profesii;
h)nu a comis infracţiunile prevăzute la art. 1 alin. (2) din Legea nr. 118/2019  privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Concursul se va organiza conform calendarului următor:
· 26  august 2026, ora 13:00 : data limită  depunere dosare ;
· 03 septembrie 2026, ora 10:00 :  proba scrisă, la Sala de Ședințe a spitalului, str. Moților nr. 66-68 ; 
· 08 septembrie 2026, ora 10:00 :  interviul, la sediul spitalului, str. Moților nr. 66-68 ;

Conform art. 35 al HG. 1336/2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar plătit din fonduri publice, pentru înscrierea la concurs candidații vor prezenta un dosar de concurs care va conţine următoarele documente: 
a) formular de înscriere la concurs, conform modelului publicat pe site-ul unitatii ;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia Certificatului de Membru și Avizului anual pt. autorizarea exercitării profesiei - valabile, precum și adeverință
 de participare la concurs, eliberate de OAMGMAMR – Filiala Cluj;
f) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
g) certificat de cazier judiciar sau, după caz, extrasul de pe cazierul judiciar;
h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
i) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
j) curriculum vitae, model comun european.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
 Documentul prevăzut la lit. g)  poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor, are obligația de a completa dosarul de concurs cu originalul cazierului judiciar anterior datei de susținere a probei scrise și/sau probei practice.
Copia actului de identitate, copiile documentelor de studii și carnetul de muncă sau, după caz, adeverinţele care atestă vechimea, vor fi prezentate şi în original în vederea verificării conformității copiilor cu acestea.
            DOSARUL DE CONCURS  se depune în termen de 10 zile lucrătoare de la data publicării anunţului, la sediul Spitalului Clinic de Urgență pentru Copii din str. Moţilor, nr. 66-68, Cluj-Napoca, la Serviciul RUNOS (Program preluare dosare : luni – vineri : 10:00 - 13:00).

     Relaţii suplimentare se obțin la Serviciul R.U.N.O.S al unităţii, e-mail resurseumane@spitcocluj.ro  tel. 0264-597706 int.110, int. 117  (luni și joi 14:00-15:00; marți și miercuri 13:00-15:00).

           TEMATICĂ ȘI BIBLIOGRAFIE  PENTRU ASISTENȚII  MEDICALI 


 TEMATICĂ:

1. Tehnici de evaluare și satisfacere a nevoilor fundamentale ale ființei umane
2. Injecțiile
3. Cateterizarea 
4. Recoltarea produselor biologice și patologice la copil
5. Administrarea medicamentelor la copil
6. Asepsia și antisepsia
7. Pansamentele și bandajele
8. Ingrijirea copilului febril
9. Pregătirea pacientului pentru explorări radiologice
10. Creșterea și dezvoltarea copilului – Creșterea staturală
                                                 -  Creșterea ponderală
                                                 - Dezvoltarea psihomotorie
11. Alimentația copilului – Alimentația nou-născutului
                                         - Alimentația sugarului
12. Afecțiunile copilului – neurologice, respiratorii, digestive, renale
13. Definiția semnelor și simptomelor la copil
14. Urgențe medicale pediatrice 

15. Ordin 1761/ 2021
16. Ordin 854 / 2022
17. Ordin 1226/ 2012
18. Ordin 1101/ 2016



BIBLIOGRAFIE:

1. Tehnici de evaluare și îngrijiri acordate de asistenții medicali – Lucreția Titircă
2. Ghid practic de nursing in pediatrie
3. Compendiu de pediatrie pentru cadre medii
4. Puericultură și Pediatrie pentru asistenții medicali – Mihaela Vasile
5. Ghid de tehnici medico-chirurgicale – Claudia Gherman, Anca Buzoianu, Ovidiu Fabian
6. Ordin nr.1761/2021 – pentru aprobarea Normelor tehnice privind curățarea, dezinfecția și sterilizarea în unitățile sanitare
7. Ordin 854 / 2022 privind modificarea și completarea Ordinului nr. 1761/2021
8. Ordin 1226/2012 – pentru aprobarea Normelor tehnice privind gestionarea deșeurilor rezultate din activitatea medicală
9. Ordin 1101/2016 – pentru aprobarea Normelor de supraveghere și limitare a infecțiilor asociate asistenței medicale în unitățile sanitare







                 MANAGER,                                                                          ŞEF SERVICIU RUNOS
          Dr. Aldea Cornel Olimpiu                                                                Cons Jur. Covaci Letiția

Întocmit/Redactat: Ec. Buiga-Vlaic Camelia
Nr. exemplare: 2












___________________________________________________________________________________________
In temeiul Regulamentului (UE) nr. 2016/679 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor) si al Legii nr. 193/2018, Spitalul Clinic de Urgenta pentru Copii Cluj – Napoca prelucreaza date cu caracter personal, cu asigurarea securitatii si confidentialitatii acestora.

